Knut Hoem (1970)

Knut Ameln Hoem (født 1970) er en norsk litteraturkritiker og litteraturanmelder i NRK.

 Virke 
Hoem er cand. philol. med tysk litteratur som hovedfag, og bodde i Berlin fra 1997 til 1998 der han skrev sin hovedoppgave om den tyske forfatteren Günter Grass.Hoem bodde i Dresden i 1995, fremgår det av Bjørn Brøymers artikkel Blir aldri ferdig med Berlin i Aftenposten den 22. mai 2010, som også nevner at Hoem var oppvokst i Bergen og flyttet til Oslo i 1992. Han har vært ansatt i NRK siden 1999, der han fra 2000 var programleder for radioprogrammet Ordfront, som tok over for «Kritikertorget». Han har også vært medredaktør i tidsskriftet Vagant. 

Sommeren 2003 overtok Siss Vik da Hoem etter å også ha bidratt til fjernsynsprogrammet Stereo, skrev fast i Klassekampen fra Sverige.Hoem tok et pappapermisjonsår og bodde i Reimersholme, en bydel av Stockholm, og skrev om svenske kulturlivet, men også om pappapermisjon, som «Min sønn, Karrieredödaren» i Klassekampen den 20. januar 2004.Marte Stubberød, I lytternes tjeneste, Klassekampen den 5. april 2003. Så hadde han bidrag til Bokprogrammet. Fra januar 2007 ledet han P2 sitt nye og ukentlige teaterprogram Scenerom ett års tid, og fra høsten 2009 kommenterte han for Kulturnytt.Kulturstemmen fra Sandviken i Bergens Tidende den 26. september 2009. Han har også skrevet en reiseguidebok til Berlin (Berlin. En veiviser) som utkom i 2010 med oppdatert utgave i 2014. 

I intervju med Dagens Næringsliv nevnte Hoem «Rødt og svart» av Stendhal, og Franz Kafkas dagbøker som to av sine favorittbøker.Hans formative bøker er nevnt i notisen på nattbordet fra Dagens Næringsliv den 16. februar 2013.

Han er sønn av forfatteren Edvard Hoem og psykolog Signe Ameln.

 Bokutgivelser 
 Knut A. Hoem, Geschichte aus zweiter Hand. Zu Geschichte und Intertextualität in Ein weites Feld von Günter Grass, hovedfagsoppgave til cand.philol. ved Universitetet i Oslo, 83 sider, 1999
 Berlin. En veiviser. Oslo: Spartacus, 2010. ISBN 9788243005372

 Se også 
 Ameln (slekt)

 Referanser 

 Eksterne lenker 

 Forfatterside ved Spartacus
 Presentasjon ved NRK
 Språk åpner dører. Intervju med Hoem ved NTNU
 Innlegg på NRKs Bokbloggen

Kategori:Norske litteraturhistorikere og litteraturkritikere
Kategori:Norske kulturjournalister
Kategori:Norske radioprogramledere
Kategori:Programledere for NRK Radio
Kategori:Journalister i Klassekampen
Kategori:Personer fra Bergen kommune